
Létesítmények felmérése 3D szkenner segítségével

Célunk olyan munkakörnyezet létrehozása mely segítségével, az épület bejárásával, minimális
emberi beavatkozással, a helyszínről automatikusan felépülő 3D modell készíthető. Az elkészült
modell, méretezhető, bővíthető, átalakítható, újrahasznosítható kell hogy legyen. Tetszés szerint
tartalmazzon gépészeti, hőtechnikai és egyéb BIM(Building Information Modell) információkat.
Exportálható kell hogy legyen a legtöbb népszerű CAD szoftver számára.
A felmérés eszköze infravörös technológiájú mélységérzékelő szenzor. Az eszköz által szolgáltatott
kimenet szoftveres feldolgozása, a felhasználó és az alkalmazás közti interakció szoftveres
megvalósítása a projekt célja.
Bár a munka nagy része informatikai jellegű, az alkalmazás elsősorban építőipari, építészeti
jelentőségű.
A dolgozat rávilágít egy a mainál összetetteb, sokkal holisztikusabb szemléletű, átfogó modell szükségességére a meglévő épített környezetünkről, melynek újraformálása az elkövetkező évek egyik jelentős feladata.



